สวัสดีค่ะ พอดีหนูฝังยาคุมหลังคลอดบุตรมาได้5เดือนมีประจำเดือนมาบ้างไม่มาบ้างเวลาประจำเดือนมาก็จะมาแบบกระปริบปรอยแต่พอมาเดือนนี้ประจำเดือนมานานตอนนี้จะครบ1เดือนแล้วค่ะยิ่งหลายวันเข้าประตำเดือนจะเริ่มมีสีเข้มและมีก้อนเลือดสีดำก้อนเล็กๆออกมาด้วยแบบนี้อันตรายไหมค่ะกังวลมากถามใครก็ตอบเป็นเสียงเดียวกันว่าเป็นเพราะฝังยาคุมมันเกี่ยวกันด้วยหรอค่ะ
สวัสดีค่ะ การวินิจฉัยที่เป็นไปได้-ผลข้างเคียงจากการฝังยาคุม-การติดเชื้อที่ปากมดลูกหรือช่องคลอด เช่นเป็นหนองในแท้ หนองในเทียม-เนื้องอกมดลูก-มะเร็งที่มดลูก ปากมดลูก รังไข่การฝังยาคุมเป็นวิธีการคุมกำเนิดที่มีประสิทธิภาพดี แต่ก็มีผลข้างเคียงที่สำคัญคือเรื่องเลือดออกกระปริดกระปรอยทางช่องคลอด ที่บอกไม่ได้ว่าจะเป็นเมื่อใด และจะมาในลักษณะใด ดังนั้นคงต้องสังเกตอาการตัวเองค่ะ ถ้าเป็นเลือดออกเล็กน้อยแค่ติดผ้าอนามัยน่าจะเป็นเรื่องผลข้างเคียงจากการฝังยาคุม ถ้าเลือดออกมากชุ่มผ้าอนามัยอาจมีสาเหตุอื่นๆดังกล่าวไปแต่อย่างไรก็ตามถ้าเป็นมาจนเกือบ 1 เดือนแล้ว แนะนำไปพบสูตินรีแพทย์ แพทย์อาจต้องเช็กตำแหน่งยาฝัง ตรวจภายใน อัลตราซาวน์หน้าท้องดูเพิ่มเติมค่ะ ถ้ามีไข้ ปวดหน่วงท้องน้อย เลือดออกมากขึ้นต้องรีบไปพบแพทย์ค่ะ ตอนนี้ยังไม่ควรซื้อยาปรับฮอร์โมนมากินเองและควรงดการมีเพศสัมพันธ์ไปก่อนค่ะอ่านเพิ่มเติมได้ที่นี่